recursal/SuperWikiNEXT-32B huggingface dataset:
**Џени Олсон** е шведски дипломат. Таа била првиот шведски амбасадор во Руанда .

Таа присуствувала на Pearson College UWC во Викторија, Британска Колумбија помеѓу 1992 и 1994 година и студирала на Универзитетот во Упсала од 1998 до 2007 година.

Џени Олсон се приклучила на шведското Министерство за надворешни работи во 2002 година. Нејзините задачи вклучувале работа за Одделот за Африка, шведската амбасада во Преторија и шведската канцеларија во Кигали (од 2007 до 2009 година). Друга задача била да работи како советник во Министерството за надворешни работи и во Кабинетот.

На дипломатско ниво, дипломатските контакти на Шведска со Руанда биле одржувани преку амбасадите во Најроби и Кампала. Првиот шведски претставник во Руанда во 1997 година престојувал во хотелска соба. Шведската амбасада во Кигали била отворена во 2016 година. Џени Олсон станала првата шведска амбасадорка во Руанда со престој во Кигали.

Заедно со Aegis Trust, Шведска одлучила целосно да го финансира мировното образование во Руанда во 2013 година. Училиштето за мир Каронги било отворено во 2017 година. а Олсон во својот говор изјавила дека е почестена што е тука и дека многу малку работа во Руанда се фокусирала директно на намалување на ризиците во однесувањето од геноцидот, како што се заздравувањето на дивизионизмот, траумата и предрасудите кои придонесуваат фактор и последица на геноцидот во 1994 година. Како портпаролка на политиката на шведскиот феминистички форум, таа додала дека зајакнувањето на жените е важна тема што води кон помирно општество.

Во 2018 година, Банката за развој на Руанда (BRD) потпишала гарантен договор од 20 милиони долари за кредитирање на секторот за обновливи извори на енергија со Шведската меѓународна агенција за развој (SIDA). За време на настанот, Олсон изјавила колку е важно да се соработува, со цел да се изнајдат иновативни решенија и да се постигнат глобалните цели за одржлив развој.

Нејзиното време како амбасадор во Кигали завршило во 2019 година. Ја наследија Јохана Тиг .

Надворешни врски
----------------

* Џени Олсон на regeringen.se

Белешки и наводи
----------------

 

1. ↑  *Ny ambassadör i Rwanda*. Press release on the website of the Swedish government from 22 September 2016.
2. ↑  „Jenny Ohlsson at LinkedIn".
3. ↑  *Twenty years after; a peek into Rwanda-Sweden ties* Архивирано на 27 март 2019 г.. Article on igihe.com from 29 November 2017.
4. 1 2 3  „Speech of the Swedish Ambassador to Rwanda, Honorable Jenny Ohlsson at the launch of Karongi Peace School". 2017-11-02.
5. ↑  „BRD and Sweden in $20m partnership for renewable energy sector". Архивирано од изворникот на 2021-11-21. Посетено на 2021-11-21.
6. ↑  *Ny ambassadör i Rwanda*. Article from 25 Juni 2020 on regeringen.se (swedisch)
**Њујоршкиот симфониски оркестар** (анг. *New York Symphony Orchestra*) бил оркестар основан во градот Њујорк од Леополд Дамрош во 1878 под името „Њујоршко симфониско друштво" (*New York Symphony Society*). Оркестарот долги години бил жесток соперник на постарата Њујоршка филхармонија, тогаш наречена „Филхармониско симфониско друштво на Њујорк" (*Philharmonic Symphony Society of New York*). Оркестарот уживал поддршка од Ендрју Карнеги кој ја изградил концерната сала Карнеги Хол (отворена 1891) наменски за самиот оркестар. Симфонијата била позната по изведување на пошарени француски и руски дела, додека пак соперничката филхармонија била позната по својот германски репертоар. 

По смртта на Леополд Дамрош во 1885, функцијата музички директор ја презел неговиот син Валтер Дамрош.

Во 1903 оркестарот бил реорганизиран и преименуван во „Њујоршки симфониски оркестар" (*New York Symphony Orchestra*).

Во 1920 станал првиот американски оркестар кој настапувал на турнеи низ Европа.

Во 1928 оркестарот се споил со Филхамрмониското друштво на Њујорк под новото име **Филхармониско-симфонско друштво на Њујорк**, кое подоцна станало Њујоршка филхармонија (*New York Philharmonic*).

Надврешни врски
---------------

* Статија во која се објаснува мачната историја на њујоршките оркестри (англиски)
* Историја на сојузната држава Њујорк (глава за оркестрите) Архивирано на 22 ноември 2007 г. (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 313005550
* LCCN: n2001064113
* ISNI: 0000 0001 1537 330X
* MusicBrainz: d24e2dda-9803-4331-b56a-fc164be3b23a
* NKC: ko2004263578

 |

 |
**Јован Пецев Саздовски** ( 1921
 во Оризари (Скопје) — 3 мај 1945

 во Пакрац, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Завршил основно училиште, а потоа се занимавал со земјоделство. Во ноември 1944 година по ослободувањето на Скопје, стапил во Треттата македонска ударна бригада. Со неа заминал на Косово каде учествувал во акциите за ликвидирање на балистичките банди. Подоцна бил префрлен во Срем. Таму завршил тримесечна воена обука. Потем учествувал во пробивот на Сремскиот фронт. Во жестока борба кај Пакрачката шума, бил тешко ранет. По укажаната помош бил пренесен во партизанската болница во Пакрац. Раните биле смртоносни, па така на 3 мај 1945 година починал. Бил закопан на партизанските гробишта во Пакрац.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 127. На `|first=` му недостасува `|last=` (help)
**Јазмунд** (германски: *Jasmund*) — полуостров на островот Риген во сојузната покраина Мекленбург-Западна Померанија, Германија. Тој е поврзан со полуостровот Витов и главниот дел на Риген, Мутланд, преку тесни патни премини Шабе и Шмале Хајде, соодветно. Меѓународните фериботски терминали во Засниц, Загард и Мукран се наоѓаат на Јазмунд. Јазмунд е исто така познат по кредестите карпи Штубенкамер (*Stubbenkammer*) во рамките на Националниот парк Јазмунд, природен резерват во североисточниот дел на островот Риген.

Координати: 54°32′N 13°35′E﻿ / ﻿54.533° СГШ; 13.583° ИГД﻿ / 54.533; 13.583

|  |  |  |  |  |
| --- | --- | --- | --- | --- |
| 

| * п
* р
* у
Региони на островот Риген |
| --- |
|  |
| 
* Буг
* Витов
* Јазмунд
* Менхгут
* Мутланд
* Цудар
* Шабе
* Шмале Хајде

 | Карта на Риген |

 |

|  |  |
| --- | --- |
| Stub icon | *Оваа статија за место во Мекленбург-Западна Померанија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 240826259
* GND: 4096468-1

 |

 |
**Јован Ранковиќ**, (Белград, 12. VII 1902- 3.XI 1992) е еден од позначајните македонски градители, кој заедно со Драган Томовски, Славко Брезовски, Душан Пецовски, Љубомир Томиќ, Ристо Шеќерински, Славко Леви, Александар Жупан, како и некои други, е претставник на втората градителска етапа на територијата на Македонија, која го опфаќа периодот по катастрофалниот земјотрес од 1963 година со кој ќе се соочи главниот град.

Дипломирал на Архитектонскиот отсек при Техничкиот факултет во Белград во 1927 година.

По дипломирањето се вработил во Министерството за градежништво во Белград, каде што работел сѐ до 1947 година, а потоа преминал во Сојузниот завод за проектирање како раководител на одделот за архитектура. 

Додека работел во министерството за градежништво, ги проектирал следниве објекти:

* 1936- Главната пошта во Скопје (П+ 4) на улица „ Орце Николов";
* 1939- Радио- студиото на улица „ Пиринска" бр. 17, во Скопје.

Пред почетокот на Втората светска војна, во периодот меѓу 1930 и 1937 година, активно учествувал на 6 архитектонски конкурси на кои освоил први и втори награди, а по ослободувањето во 1948/49 година ги освоил првите награди на три конкурси. Во 1952 година се преселил во Скопје, каде што бил избран за вонреден професор на предметот *Проектирање на станбени и угостителски објекти* на Архитектонскиот отсек при техничкиот факултет, каде што како редовен професор, работниот стаж му завршил во 1975 година. 
По пензионирањето се преселил во Белград. Како пензионер бил ангажиран во наставата, како хонорарен наставник на градежниот факултет во Ниш. 
По доаѓањето во Скопје покрај својата наставно- образовна дејност, активно работел и на проектирање. Учествувал во комисии за ревизија на проекти и оценување на конкурсни трудови. Повеќе години бил член на испитната комисија за полагање на државни испити, како и член на Советот за урбанизам на Скопје.

На научно поле ја проучувал историјата на Скопје од архитектонски аспект. За таа цел собрал голем број фотографии од старо Скопје со исклучителна историска вредност. 

Публикувал 2 научни теми:

* 1966: *Изградба на Скопје во XX век, I дел од 1900 до 1920 година*;
* 1967: *Скопје- од турскиот театар до универзалната сала.*

Негови позначајни објекти се:

* 1957- Клубот на народните делегати во Скопје;
* 1957- Хотелот во Неготино;
* 1958- Инвестиционата банка на СРМ во Скопје;
* 1958- Студентскиот дом „ Кузман Јосифовски- Питу" во Скопје;
* 1958- Хотелот во Струга;
* 1958- Стоковната куќа „ Универзал" во Скопје;
* 1959- Идејниот проект за комплексот на Технолошко- металуршкиот факултет и Електро- машинскиот факултет во Скопје;
* 1960- Средната школа за учениците во стопанството во с. Косел, Охрид;
* 1961- Станбениот блок (П+3) во Ресен.

Негови печатени трудови се:

* 1965: *Скопскиот народен театар* во Зборникот на Архитектонско- градежниот факултет;
* 1969: *Станбени згради* (учебник);
* 1973 *Станбени кули* (книга).

За своите архитектонски дела добил повеќе признанија.

Наводи
------

1. ↑  Константиновски, Георги (2001). *Градителите во Македонија XVIII-XX век*. Скопје: Табернакул. стр. 194–195.
**Рајски денови** (англиски: *Days of Heaven*) - американски филм од 1978 година, во режија на Теренс Малик, кој е и автор на сценариото. Главните улоги ги играат: Ричард Гир, Сем Шепард, Брук Адамс, Линда Манз, итн. Првобитно, главната улога требало да ја игра Џон Траволта. Филмот бил награден со „Оскар" за кинематографија (Нестор Алмендрос), а бил номиниран и во категориите за костум, звук и музика (Енио Мориконе). Ко-снимателот бил познатиот Хаскел Векслер, кој на одјавната шпица бил потпишан само како помошник на снимателот Алмендрос. По снимањето на овој филм, Малик потполно се повлекол од снимањето филмови, правејќи пауза од дури 25 години.

Содржина
--------

Во 1916 година, работникот Бил (го игра Гир), неговата девојка Аби (ја игра Адамс) и нејзината малолетна сестра Линда (ја игра Манз) доаѓаат во Тексас, каде работат на имотот на еден богат фармер (го игра Шепард). Случајно, Бил дознава дека фармерот е болен и дека му останува малку време до смртта. Затоа, тој ја наговара својата девојка да се омажи за фармерот, со намера да почекаат тој да умре и така да се спасат од сиромаштијата. Но, по свадбата, здравјето на фармерот е стабилно и Бил станува љубоморен, особено затоа што Аби се вљубува во својот маж. Бил ја напушта фармата, но потоа пак се враќа. Истовремено, имотот го напаѓа наезда на скакулци и фармерот предизвикува пожар во житното поле. Најпосле, во самоодбрана, Бил го убива фармерот и, заедно со девојката и нејзината сестра, бега од фармата, но полицијата го наоѓа и го убива. Тогаш, Аби ја остава својата сестра во женско училиште и си заминува, но подоцна Линда бега од интернатот.

Наводи
------

1. ↑  HRT (пристапено на 26.3.2018)
2. ↑  HRT (пристапено на 26.3.2018)
**Јован Ивањин** бил македонски поет и романописец.

Животопис
---------

Ивањин е роден во Скопје на 3 април 1932 година. Починал во Скопје на 3 септември 1993 година. Завршил Медицински факултет во Скопје и специјализирал афталмологија. Работел на Клиниката за очни болести на Медицинскиот факултет во Скопје. Член на ДПМ од 1970 година.

Објавени книги
--------------

* Нијанси (поезија, 1957)
* Скици на далгите (поезија, 1960)
* Последна балада (поезија, 1970)
* Ајазмо (роман, 1978)

Наводи
------

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |


1. ↑  Македонски писатели/Macedonian writers, Друштво на писатели на Македонија, 2004, стр.98.
**Рамадан Зејнели** — писател за деца од албанската националност во Македонија.

Животопис
---------

Рамадан Зејнели е роден во Скопје во 1952 година. Починал во Скопје на 27 декември 1993

 година. Завршил Филолошки факултет во Скопје. Работел како наставник во с. Љуботен, Скопско. Член на ДПМ од 1983 година. Автор е на книгите: Полжав златар (поезија, 1977), Возот со сто срца (поезија, 1978), Царот на снегулките (поема, 1980), Скржавец во царството на месечината (раскази, 1982), Изгубени бисери (поема, 1982), Риба и филозоф (поезија, 1983), Нагалениот на езерото (поезија, 1983).

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

Наводи
------



1. ↑  
 Македонски писатели, Друштво на писатели на Македонија, Скопје, 2004, стр. 52.
Пристаниште Дортмунд
Изградбата на **пристаништето Дортмунд** кој завршува на каналот Дортмунд-Емс, поврзувајќи го Дортмунд со Северното Море започнала во 1895. Бил отворен во 1899 од царот Вилхелм. На почетокот на 20-пт век главно бил користен за увоз и извоз на пченица, јаглен и железо. Пристаништето било проширено во 1920-тите и 1930-тите со додавање нови докови, како и административната инфраструктура (*Dortmunder Hafenamt*). Денес, пристаништето Дортмунд е најголемото канализирано европско пристаниште со 10 докови и должина од 11 километри.

Освојување на неговата најголема важност по Втората светска војна, во 1972 6,2 милиони тони на добра биле транспортирани низ пристаништетот. Но, дури и завршувањето на контејнерското пристаниште во 1987 година не можело да го спречи опаѓањето на пристаништето, како последица на индустријата на јаглен и челик во Дортмунд

Знаменитата стара пристанишна управа (Altes Hafenamt)
Контејнерско пристаниште
2,96 тони товар биле испратени од пристаништето во Дортмунд во 2007, зголемување за 7,1 процент од претходната година.

Испратена стока(2006)| Добра | тони |
| --- | --- |
| Градежни материјали | 934.000 |
| Минерали | 647.000 |
| Контејнер | 523.000 |
| Железо и челични производи | 334.000 |
| Отпад и рециклирање | 216.000 |
| Јаглен и кокс | 272.000 |
| Други | 34.000 |

Во процесот на обновата на индустријата во *областа Рур* и во Дортмунд, локалните политичари бараат нови начини за користење на старото пристаниште. Планирани се проекти за изградба на марина и висококвалитетна зона за рекреација и живеење блиску до водата.

Во 2005 г. е започнато првото разонодно подрачје.

Поврзано
--------

* Пристаниште Дујсбург

Наводи
------

1. ↑  „Вести" (германски). Пристаниште Хаген АГ. 2008-02-21. Посетено на 29 февруари 2008. [*мртва врска*]
2. ↑  „*Податоци и факти*" (германски). Пристаниште Дортмунд АГ. Архивирано од изворникот 2007-09-28. Посетено на 29 февруари 2008.

Координати: 51°31′33″N 7°26′34″E﻿ / ﻿51.52583° СГШ; 7.44278° ИГД﻿ / 51.52583; 7.44278
**Натали Дениз** (гаг. Natali Deniz; украински: *Наталі Деніз*; родена во селото Котловина, Ренијски реон, Одеска Област) е гагаузска пејачка од Украина. Таа ја претставуваше Украина на Türkvizyon-2014.

Биографија
----------

Пее уште од детството, учествувала на разни натпревари, меѓу кои „Дунавски ѕвезди", „Gagauz sesi-2006" („Гласот на Гагаузија-2006"), „Budjak sesleri-2013", „Еврофест 2016" (Скопје), „Фантазии на морето-2006" и многу други. Добитник е на многу натпревари и награди.

Таа победи на натпреварот за убавина „Кристална круна на Дунав - 2007", што се одржа во Рени.

По главна професија - наставник. Таа предава на Националниот економски универзитет во Одеса. Кандидат за економски науки (2016).

Во 2022 година таа ја изведе украинската песна *„Ой у лузі червона калина"* на гагаузски.

Таа изведува песни главно на гагаузски, како и на украински. Меѓу песните се „Sarmaş bana", „Sen varsın bendä", „Zurnanın avası". Таа соработува со почесниот уметник на Молдавија, гагаузскиот пејач Петер Петкович.

Снимала музички видеоклипови во Скопје.

Извори
------

* Натали Дениз презентовала новую песню // Рени — Одесса наш общий дом (руски)
* «Мелодия Зурны»: украинская гагаузка Натали Дениз выпустила новую песню на гагаузском (ВИДЕО) «Ой у лузі червона калина» и на гагаузском языке! Гагаузская певица Натали Дениз перепела гимн борьбы за свободу Украины // Топор (руски)

Наводи
------

1. ↑  (Видео) Натали Дениз перепела на гагаузском языке, украинскую песню «Ой у лузі червона калина» // laf.md
2. ↑  Украинская певица Натали Дениз исполнила песню «Червона калина» на гагаузском языке // Думская (руски)
3. ↑  Pötr Petkoviç feat Natali Deniz - Ol benim
**Обични и необични приказни** е збирка куси раскази од македонскиот писател Ѓорѓи Крстевски. Збирката е објавена во 2011 година во издание на „Темплум", како 99 книга во рамките на едицијата „Магма".

Технички одлики
---------------

Збирката е печатена во мал формат (20 сантиметри), во мек повез и има 111 страници. Книгата е каталогизирана во Националната и универзитетска библиотека „Св. Климент Охридски" - Скопје и ја носи меѓународната ознака ISBN 978-608-4658-02-3. Графичкото уредување и дизајн е дело на фирмата „Кома". Автор на предната корица е Ѓорѓе Јовановиќ, додека на задната корица е даден кус осврт врз книгата, куса биографија на авторот и попис на дел од објавените книги во едицијата „Магма". Објавувањето на книгата било финансиски поддржано од Министерството за култура.

Содржина
--------

Збирката „Обични и необични приказни" содржи 67 куси раскази, а покрај нив, на крајот од книгата е даден попис на објавените книги од едицијата „Магма". Во збирката се застапени следниве раскази:
Четириесет години, Мирисот на едно сеќавање, Редовниот посетител, Странци, Ништо чудно, Желба, Сценарио, Како и секогаш, Еден од оние разговори, Погреб, Великодушност, Животот на Фросина, Годишен одмор, Досада, Америка, Се чувствуваше убаво тој ден, Нешто убаво, Животот продолжува, Телефонот ѕвони, Одлука, Приказна со несреќен крај, Клише, Почит, Современа бајка, Патека, Момент, Погрешно место погрешно време, Последната битка, Роман, Несоница, Судниот ден, Македонски рулет, Завера, Свадба, Таинствениот јавувач, На Ана Алексовска, Зад завесата, Лет, Филм, Гости, Пејачи со гумени ракавици, Вест, Воз, Црната коњаница, Тајните на морските длабочини, Предзнак, Сообраќајна несреќа, Зимска случка, Двојник, Крајот на една приказна, Сеништа, Игра, Сон, Апетити, Знаци, 101110010011010, Случајна поврзаност, Чудовишта, Градот на куклите, Давеник, Суеверие, Туристи, Над градот, Многу расказ, Стрелки, Расипаниот часовник, и Повик.

Наводи
------

1. 1 2  Ѓорѓи Крстевски, *Обични и необични приказни*, Темплум, Скопје, 2011.
**Пристапни обреди** (англиски: *Rites of Passage*) - роман на британскиот писател Вилијам Голдинг од 1980 година.

Осврт кон романот
-----------------

Во 1980 година, романот ја освоил „Букеровата награда", најпрестижната британска книжевна награда. Со својата повеќезначност, сложена структура и преку спојувањето на митот и реалноста, книгата ја истражува врската меѓу човекот и заедницата. Сместувајќи го дејството на осамен брод среде океанот, авторот ги испитува исконските нагони на поединецот, смело навлегувајќи во неговите настрашни и најмрачни понори. „Тајмс" го оценил романот како „нужно дело, провокативно, неодложно, богато, комплексно и ретко", додека „Обзервер" го оценил како „исклучителен роман... што длабоко трогнува, истовремено предизвикувајќи огромно задоволство".

Наводи
------

1. ↑  Магор, *Каталог 2015*. Скопје, 2015, стр. 5.
**Нефуски јазик**  (самонар. *Ažbali* / *Maziɣ* / *Mazoɣ*) — берберски јазик го зборуваат во подрачјето на Нефуските Планини, голема област во северозападна Либија. Негови главни говороници се заедниците ибадитските заедници околу Џаду, Налут (Лалут) and Јефрен.

Дијалектот на Јефрен на исток донекаде се разликува од оној на Налут и Џаду на запад. Голем број фрази од старонефуски се појавуваат во ракописите на ибадитите уште во XII век.

Дијалектот на Џаду е опишан во некои детали во Бегино (1931). Мотилински (1898) го опишува дијалектот на Џаду и Налут како што го зборува студент од Јефрен.

Нефускиот споделува неколку иновации со зенетските јазици, но за разлика од овие други берберски видови, тој ги одржува префиксните самогласки пред отворените слогови. На пример, *ufəs* „рака" < \**afus*, наместо зенетското *fus*. Се чини дека е особено тесно поврзан со сокненскиот и Сиви од исток..

Наводи
------

1. ↑  Provasi, Elio. 1973. Testi berberi di Žâdo (Tripolitania). *Annali dell’Istituto Orientale di Napoli* 23, p. 503
2. ↑  Beguinot, F. 1931. *Il berbero Nefûsi di Fassâṭo. Grammatica. Testi raccolti dalla viva voce. Vocabolarietti*. Roma. p. 220
3. ↑  E. K. Brown, R. E. Asher & J. M. Y. Simpson, *Encyclopedia of language & linguistics, Volume 1*, p.155 (Elsevier, 2006, ISBN 9780080442990)
4. ↑  Nafusi
5. ↑  Nafusi

Надворешни врски
----------------

* Сводешов список за нефускиот јазик
**Обични Луѓе** е третата хрватска теленовела или драмска серија, која со прикажување во Хрватска како и кај нас почна кон крајот на 2006 година. Оваа серија имаше огормен успех во Балканот. Серијата е сместена во Загреб во сегашно време, приказна за три сестри чија мајка ги оставила кога тие биле мали. *Обични Луѓе* е серија на хрватската продуцентска куќа, Ава Продукција. Серијата кај нас се емитуваше на Канал 5 Телевизија.

Синопсис
--------

Драмската серија Обилни Луѓе е урбана приказна која го следи животот на трите сестри и нивните родители, глумци, од кои секој има различен животен пат. На различен начин, во нивните животи и луѓето кои ги опкружуваат, се појавуваат и нивните фрустрации од детството: заминувањето на нивната мајка Каролина Кинцл кога Вања (најстарата) имала 11 год, Матија (средната) 7год, а Саша (најмладата) била 3 г. Приказната го следи животот во моменто која секоја од нив има свој живот. После заминувањето на Каролина, Вања ја преземала улогата на мајка во фамилијата, која сега живее среќно со нејзиното момче и има отворено сопствен ресторан заедно со својата најдобра пријателка. Најемотивната сестра Матија, е во брак со Лука Драган, синот на Анте Драган, еден од најуспешните стопанственици во Хрватска. Лука, како и неговиот брат Павле работат во фирмата на нивниот татко во Авто салонот Драган. Паралено го следиме животот и на таа херцеговска фамилија. Најмладата сестра Саша, дипломирала на Медицинскиот факлутет каде и почнала да работи во загребска болница. Во моментот на почетокот на приказната, Каролина, добива голема глумска шанса: улога на жена на својот бивш сопруг и таткото на трите сестри, Ивица во обновената серија која него му донела слава...

Улоги
-----

| Глумци | Ликови |
| --- | --- |
| Алјоша Вучковиќ | Ивица Кинцл |
| Лела Маргитиќ | Каролина Кинцл |
| Ванеса Радман | Вања Кинцл |
| Ана Мајхениќ | Матија Кинцл Драган |
| Хелена Миниќ | Саша Кинцл |
| Зијад Грашиќ | Анте Драган |

Обични Луѓе на Балканот
-----------------------

Македонија: Канал 5 Телевизија   
 Србија: Пинк Телевизија   
 Босна и Херцеговина: Пинк БХ   
 Хрватска: ХРТ   
 Црна Гора: Пинк М

Надворешни врски
----------------

* Официјално мрежно место Архивирано на 28 септември 2007 г.
* Семрежна филмска база на податоци
**„*Јас си појдов во Битола*"** — македонска народна песна. Песната е посветена на некојси заљубен Битолчанец и некоја си Ленче. Песната има љубовен карактер.

Текст
-----

-Јас си појдов во Битола,  

јас си појдов во Битола,  

јас си појдов во Битола, Ленче бре,  

занает да научам.

Не научив занаетот,  

не научив занаетот,  

не научив занаетот, Ленче бре,  

тук научив љубовта.

Љубовта е слатко нешто,  

љубовта е слатко нешто,  

љубовта е слатко нешто, Ленче бре,  

кој не љуби не знае.

Надворешни врски
----------------

* Јас си појдов во Битола (текст и музика) на pesna.org преку web.archive.org
**Ракометно игралиште Битола** е отворено игралиште направено за одржување на концерти. Познати манифестации кои се одржуваат во Ракометното игралиште се Илинденски денови, Ѕвездена орбита на популарноста во организација на телевизија Орбис, и многубројни концерти. Пејачи кои имале настапи во ракометното игралиште се Анета Мицевска со групата Молика, Влатко Лозаноски, Тоше Проески, Слаткаристика и Тони Зен, Нокаут, македонската група Фолтин, Рамбо Амадеус и Хладно Пиво во склоп на Битола отворен град и многу други. Во ракометното игралиште исто така се одржуваат и ракометни и фудбалски натпревари и тренинзи.

Ракометното игралиште се наоѓа меѓу Широк сокак и Градскиот парк и наспроти битолскиот музеј и Спортската сала Младост.

Поврзано
--------

* Битола
* Широк сокак
* Народен музеј - Битола
* Спортска сала Младост
**Рам** (хебрејски: בריכת רם, "Brekhat Ram"; арапски: بحيرة مسعدة, "Buhāir Mas'ade") — кратерско езеро во североисточниот дел на Голанската Висорамнина, во Израел. Езерото се наоѓа во близина на планината Хермон. Езерото се снабдува со вода по пат на дождовница и подземни извори и нема одливи. Името на хебрејски значи „висок базен", а на арапски *Масадејско езеро* (по селото Масаде). Ова езеро и регионот е поврзан со етно-религиската група Друзе.

Геологија
---------

Повеќето геолози веруваат дека езерото настанло во кратер на исчезнат вулкан.

Легенди
-------

Според преданијата на Талмудот, Рам е едно од трите подземни извори, заедно со Хамат Гадер и Хамат Тиберијас, кои се отвориле за време на Големиот потоп (од времето на Ное) и не се затвориле по завршувањето на потопот.

Поврзано
--------

* Голанска Висорамнина

Наводи
------

1. ↑  The Vilnay Guide to Israel, Volume 2, Beit-Or-Vilnay, 1999, p.298.
2. 1 2  „Israel Ministry of Tourism Website". Архивирано од изворникот на 2014-03-27. Посетено на 2018-02-15.

 *Оваа статија поврзана со Израел е никулец. Можете да помогнете со тоа што ќе ја проширите*.
**Природниот парк Северен Литорал** (португалски: *Parque Natural do Litoral Norte*) ― еден од тринаесетте природни паркови во Португалија. Ги опфаќа бреговите на Атлантскиот Океан во општината Еспосенде. Паркот бил создаден за да се зачуваат дините и дивиот свет во областа, главно птици и риби.

Паркот има најдолг и најдобро зачуван дел од атлантските дини во северна Португалија. Утоците на Кавадо и Неива се дом на некои од најзначајните живеалишта во паркот. Има околу 240 видови на растенија. Во копнената област може да се набљудуваат 140 видови птици. Уточната зона е важна област за храна и одмор за време на преселбите и во зима. Има 19 видови и 8 потенцијални видови цицачи. 

Тоа е област на интензивна земјоделска активност, имено во масеирите, исто така наречени корита, култивирани полиња ископани во песок покрај дините многу блиску до водата, што на тој начин обезбедува вода и заштита од ветровите за земјоделските култури. Овој брег е едно од традиционалните места за собирање саргасум, кое било собирано во јуни и сушено на сонце. Навистина, песоците на брегот на Мињо биле оплодени благодарение на употребата на алги и пиладо (мали ракови) како главните ѓубрива користени во многу години. Саргасеировиот празник (*Festa dos sargaceiros)* од Апулија, со нивните типични носии, е само една од многуте свечености што се случуваат овде. 

* 
* 
* 
* 
* 
* 
* 
* 
* 
*

Наводи
------

1. ↑  „Parque Natural de Montesinho". natural.pt. Посетено на 1 март 2021.

Надворешни врски
----------------

* Информации за паркот на мрежната страница на Португалскиот институт за зачувување на природата (португалски) Архивирано на 27 септември 2007 г.
* Страница за паркот на мрежната-страница Посетете ја Португалија[*мртва врска*]
За други значења на поимот, погл. Џамија (Калаузлија).

**Џамија (Калаузлија)** — главна и единствена џамија во селото Калаузлија, во Општина Карбинци, Македонија.

Местоположба
------------

Џамијата се наоѓа во средишниот дел на селото Калаузлија.

Историја
--------

Џамијата е сместена во рамките на поранешното подрачно училиште „Страшо Пинџур", кое се наоѓало во средиштето на селото. Кон крајот на 2010 година, селаните и општината воделе разговори за тоа чија сопственост е старото училиште.

Наводи
------

1. ↑  Бојаџиски, Иван (5 ноември 2010). „Или џамија или меѓународен скандал". *Утрински весник* (3423). Посетено на 3 февруари 2021.

Надворешни врски
----------------

* Џамија (Калаузлија, Штипско) на Ризницата ?
За список на окрузите, видете Список на окрузи во Полска.

Карта на окрузите во Полска.
**Округот**, наречен **повјат** (полски: *powiat*) — второстепена единица на месната управа на Полска. Потчинета е на војводството (*województwo*), а самата е поделена на општини (*gminy*). Градовите се посебни целини со статус на градски окрузи (*powiaty grodzkie*, формално: *miasta na prawach powiatu*) и немаат општини. Вообичаените окрузи се наречени „земски" или „селски окрузи" (*powiaty ziemskie*). Секој округ придавно е наречен по најважниот град во него.

Во Полска има вкупно 380 окрузи, од кои 314 се земски, а 66 се градски.

Историја
--------

Окрузите во Полска водат потекло од втората половина на XIV век. За задржале како основна управна единица во текот на следните векови, а потоа и за време на Полско-литванската Државна Заедница, сè до нејзината поделба во 1795 г.

Во XIX век округот продолжил да важи и во состав на Руската Империја (Полското Кралство), како истоветник на рускиот *уезд*, украинскиот *повит* (*повіт*) и германскиот *крајс* (*Kreis*) во случајот Големото Кнежевство Познањ под германска управа.

Со осамостојувањето на Полска во 1918 г. округот ја продолжил својата улога како второстепена управна единица.

Во 1975 г. окрузите се укинати во полза на поголем број помали војводства. На 1 јануари 1999 г. истите се вратени, овојпат во состав на 16 поголеми војводства.

Надлежности
-----------

Законодавната власт на округот ја има избран окружен совет (*rada powiatu*), а извршната е во рацете на окружната управа (*zarząd powiatu*). На чело на управата стои старешина (*starosta*), избран помеѓу членовите на советот. Службата на старешината се нарекува старешинство (*starostwo*). Кај градските окрузи, истите улоги ги имаат градскиот совет (*rada miasta*), градоначалникот (*burmistrz* или *prezydent*) и градската служба (*urząd miasta*).

Во некои случаи седиштето на округот се наоѓа вон неговата територија. Таков пример е Познањскиот округ, чија управа е во Познањ, иако самиот град не е дел од округот, туку е самостоен.

Окрузите имаат релативно ограничена надлежност бидејќи месните и подрачните работи обично се одлучуваат на степен на општина или војводство. Ова се главните надлежности на округот во Полска:

* (вишо) средно образование (основните и нижите средни училишта се општински)
* здравство (на окружен степен)
* јавен превоз
* одржување на извесни патишта
* земјомер
* издавање работни дозволи на странци
* регистрација на возилата

Список на окрузи
----------------

Главна статија: Список на окрузи во Полска

Поврзано
--------

* Општини во Полска
* Војводства во Полска

Наводи
------

1. ↑  Wolnicz-Pawłowska, Ewa; Zych, Maciej (2010). *Polski przewodnik toponimiczny dla redaktorów map i innych użytkowników* (PDF). Warszawa: Główny Urząd Geodezji i Kartografii. стр. 79. ISBN 978-83-254-0826-8. Архивирано од изворникот (PDF) на 2020-07-18. Посетено на 2018-05-27.

Надворешни врски
----------------

|  |  |
| --- | --- |
| Ризница | „Окрузи во Полска" на Ризницата ? |

* „За месната самоуправа округ" — закон на Република Полска од 5 јуни 1998 г. (руски)
Сателитска снимка на Пулап.
**Пулап** е мал атол, дел од атолот Патив во сојузната држава Чук во Микронезија. Пулап е име и на селото и општината која го опфаќа атолот. Атолот е составен од три мали островчиња: Полап, Таматам и Фанадик. Атолот е оддалечен 220 км западно од Чук.

Поврзано
--------

* Чук
* Микронезија

Наводи
------

1. ↑  Statoids.com, retrieved December 8, 2010
2. ↑  Oceandots - Pulap

Координати: 7°38′18″ N; 149°25′46″ E﻿ / ﻿7.6383° СГШ; 149.4294° ИГД﻿ / 7.6383; 149.4294

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 237855205
* GND: 4314457-3

 |

 |
|  |  |
| --- | --- |
|  | Викимедииниот Инкубатор испробува Википедија на ***пукапукански јазик*** |

**Пукапуканскиот јазик** (Pukapuka) е полинезиски јазик кој се зборува на островот Пукапука во Куковите Острови. Јазикот се развил во изолација бидејќи имало помал контакт со останатите околни јазици. Пукапуканскиот јазик е дел од подгрупата на самоански јазици и не е сличен со ниту еден од јазиците на Куковите Острови. Според скорешните истражувања, пукапуканскиот, токелауанскиот и тувалскиот сочинувале една група јазици. Јазикот е познат и како „домашен јазик" или „te leo Wale". Јазикот бил воведен во училиштата во 1980-те години и со тоа се подобрила писменоста. Според Ethnologue, јазикот го зборуваат околу 2.030 жители, од кои 840 се на Куковите Острови.

Наводи
------

1. ↑  Пукапукански јазик на Етнолог.

Поврзано
--------

* Портал: Јазик

* Самоански јазици
* Полинезиски јазици

Надворешни врски
----------------

* Пукапукански јазик на *Ethnologue* (англиски)
* UNESCO за јазикот


|  |  |
| --- | --- |
| Stub icon | *Оваа статија поврзана со австронезиските јазици е никулец. Можете да помогнете со тоа што ќе ја проширите.** п
* р
* у
 |
**Шон Кори Картер** попознат како **Џеј-Зи** (**Jay-Z**) (Њујорк, 4 декември 1969) е американски рапер, основач и поранешен сопственик на Roc-A-Fella Records, поранешен претседател на Def-Jam и основач и сопственик на Roc Nation, фирма за забава која се занимава и работи како дискографска куќа, спортска агенција, музичка агенција, талент агенција, и во областа на ТВ и филм. Тој е ко-сопственик на клубот Њујорк 40/40, има влогови во Uber, има сопствен шампањ наречен Armand de Brignac, поседува сопствен стриминг сервис наречен Tidal, и останати влогови во фирми за канабис. Џеј-Зи е еден од најуспешните рапери на 1990-тите и беше изгласан за еден од најдобрите светски рапери во глобала. Нето вредноста на Џеј во 2022 изнесува од 1.3 билиони долари, правејќи го вториот најбогат рапер после Кање Вест. До денес, тој има објавено дванаесет албуми, а се потпишува и како автор на многу светски хитови. 

Џеј-Зи долго време беше во врска со познатата Р&Б пејачка Бијонсе Ноулс. Во 2006, беа додадени на списокот на 100 највлијателни парови во светот. Во 2008 година, тие се венчаа на кровот од неговата зграда во Њујорк.

Дискографија
------------

Главна статија: Дискографија на Џеј-Зи
* 1996. Reasonable Doubt
* 1997. In My Lifetime, Vol. 1
* 1998. Vol. 2... Hard Knock Life
* 1999. Vol. 3... Life and Times of S. Carter
* 2000. The Dynasty: Roc La Familia
* 2001. The Blueprint
* 2001. Jay-Z: Unplugged
* 2002. The Blueprint 2: The Gift & the Curse
* 2003. The Black Album
* 2006. Kingdom Come
* 2007. American Gangster
* 2009. Blueprint 3
* 2012 Magna Carta Holy Grail
* 2017 4:44

### Албуми во соработка со други пејачи и групи

* 2002: *The Best of Both Worlds* (со Р.Кели)
* 2004: *Unfinished Business* (со Р. Кели)
* 2004: *Collision Course* (со Линкин Парк)
* 2011: *Watch the Throne* (со Кање Вест)
* 2018 Everything Is Love (со Бијонсе Ноулс под името The Carters)

Наводи
------

1. ↑  Mikelbank, Peter.  Архивирано на 12 август 2011 г. People Magazine article, 5 декември 2007, retrieved 31 октомври 2009.
2. ↑  The Greatest MCs of All Time *MTV*. Посетено на 2006-12-26
3. ↑  Sager, Jessica (14 Јуни 2022). „Jay-Z Net Worth in 2022". *Parade*. Forbes.com. Архивирано од изворникот на 2022-06-14. Посетено на 2022-06-14. Проверете ги датумските вредности во: `|date=` (help)CS1-одржување: бот: непознат статус на изворната URL (link)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 85637620
* LCCN: n97085822
* ISNI: 0000 0001 1833 5528
* GND: 135065631
* SUDOC: 157227340
* BNF: cb140030500 (податоци)
* BIBSYS: 7064290
* MusicBrainz: f82bcf78-5b69-4622-a5ef-73800768d9ac
* NKC: xx0052452

 |

 |
Џек Даниелс, основачот на вискито Џек Даниелс
**Џаспер Њутн „Џек" Даниел** (англиски: *Jasper Newton "Jack" Daniel*; Линчбург, 5 септември 1846 година — Линчбург, 10 октомври 1911 година) — американски производител на алкохолни пијалоци и основач на дестилеријата за виски Џек Даниелс.

Животопис
---------

Џаспер Њутн е роден како најмлад од десетте деца на Келавеј и Лусинда. Мајката и таткото на неговиот татко се доселиле во Америка кон крајот на XIX век. Неговиот дедо Џозеф „Џоб" Даниел е роден во Велс, додека неговата баба Елизабет Келавеј е родена во Шкотска. Тој имал велшко, англиско, шкотско-ирско и ирско потекло.

Според еден извор, тој се родил во јануари 1849 година. Меѓутоа, корпорацијата Браун-Форман, сегашен производител на брендот Џек Даниелс, тврди дека е обичај да се слави неговиот роденден во септември. Неговата мајка починала кратко по неговото раѓање, најверојатно поради компликации на породувањето. Во јуни 1851 година неговиот татко повторно се оженил и имал уште три деца со маќеата на Даниел, Матилда Вензант.

Компанијата која во моментов е сопственик на дестилеријата тврди дека започнала со работа во 1866 година. Меѓутоа, во биографијата објавена во 2004 година со наслов *Крв и виски: Живот и време на Џек Даниел*, писателот Питер Крас тврди дека податоците за тоа земјиште и податоци од тапијата укажуваат дека дестилеријата не се отворила пред 1885 година.

Бидејќи Даниел никогаш не се оженил и немал деца, тој го зел неговиот омилен внук Лем Мотолоу како свој. Мотолоу бил надарен за работа со броеви и за кратко го водел целото книговодство за дестилерија.

 Сефот на Џек Даниел
Даниел починал од труење на крвта во Линчбург во 1911 година. Инфекцијата, наводно, започнала кај неговиот палец, со кој го шутнал сефот, бесен бидејќи не можел да го отвори едно утро на работа затоа што често ги заборавал комбинациите. Неговите последни зборови биле „Уште еден пијалок, те молам". Овој настан беше повод за маркетинг постер користен во лондонското метро во јануари 2006 година, на кој пишувало „Поука: Никогаш не одете на работа рано. „. Честа шега која се раскажува за време на посетата на дестилеријата е дека единственото нешто што му требало на Џек му требаше за да ја отстрани инфекцијата е малку од неговото виски.

Наводи
------

1. 1 2  Krass, P. *Blood and Whiskey: The Life and Times of Jack Daniel*, Wiley, April 29, 2004.
2. 1 2  Jack Daniel's official website, Brown-Forman Corporation.

Надворешни врски
----------------

* Портал: Биографија
**„Окопнети снегови"** — збирка раскази на македонскиот писател Димитар Солев од 1956 година.

Содржина
--------

Централна тема на збирката „Окопнети снегови" е судбината на децата и младите за време на виорот на војната. Границите на оваа проза се повлечени околу кругот на една тешка и мрачна реалност, со исклучок на воведниот текст, краткиот поетичен расказ, „Светулка" кој се одликува со суптилна и нежна симболика на љубовта. Сепак, во повеќето раскази, како: „Окопнети снегови", „Солза", „Крај на пролетта", „Ноември", „Пантомима I" и „Пантомима II", преовладува опсесијата со смртта, т.е. повеќето од ликовите се жртви на злосторството.

Наводи
------

1. ↑  Александар Спасов, „Димитар Солев или Достоинство на авангардниот реализам", во: Димитар Солев, Одбрани раскази. Скопје: Мисла, 1970, стр. 5-8.
**Јерко Латинин и Галовран Луко** (српски: *Раде од Сокола и Ашин-бег*) - српска епска (ајдучка) песна.

Содржина
--------

Јерко Латинин му пишува писмо на својот побратим Галовран Луко од кого бара да собере јунаци и да ги донесе во Приморје, со цел да ја ограбат земјата Талија. Луко собира 60 јунаци и оди кај Јерко, кој убаво ги дочекува и им дава оружје. Потоа, тој ги качува на брод и ги опива така што сите заспиваат. На сред море, јунаците се будат и сакаат да скокнат во водата, а Јерко почнува да им пее дека тие се родени за да погинат. Од песната, јунаците стануваат уште потажни и Луко го убива Јерко, а потоа им пее песна дека ќе се вратат дома живи и со голем плен. Така, тие го минуваат морето и ја ограбуваат Талија, а на патот за дома, 30 јунаци се разболуваат и умираат. По пристигнувањето дома, Луко им прави чест на сите погинати јунаци.

Осврт кон песната
-----------------

Во песната, името Латинин означува католик, а Галовран означува гавран. Бидејќи низ историјата постоеле повеќе ајдуци со прекар Гавран, не е познато на кого точно се однесува оваа песна.

Наводи
------

1. ↑  *Хајдуци*. Београд: Народна књига, 1965, стр. 82-84.
2. ↑  *Хајдуци*. Београд: Народна књига, 1965, стр. 150.
Џејмс Белич, 2008
Професор **Џејмс Белич** (англ. *James Belich*) ОРЗНЗ (р. 1956) е новозеландски историчар, познат авторитет на тема Новозеландски војни.

Белич е од југословенско потекло (веројатно со изворно презиме „Белиќ"), а роден е во Велингтон во 1956, како син на Сер Џејмс Белич, подоцнежен лабуристички градоначалник на Велингтон.

Магистрирал историја на велингтонскиот универзитет Викторија, па добил стипендија и заминал за Оксфорд каде учел докторат. Неколку години предавална универзитетот Викторија во Велингтон пред да се префрли на Оклендскиот универзитет, каде е професор.

Делото „Новозеландски војни" (*The New Zealand Wars*) (1987) се заснова на неговата докторска дисертација, и истата ја добила меѓународната Тревор Ризова Спомен-награда. Подоцна книгата била обработена во низа влијателни документарци за Телевизија Нов Зеланд.

Книгата *Нема да умрам: Војната на Титоковару* (*I Shall Not Die': Titokowaru's War*) (1990), која се заснова на неговата магистерска дисертација, добила високи оценки и Адамовата Награда за новозеланска книжевност.

Белич има напишано и двотомно дело со наслов *Историја на Новозеланѓаните* (*A History of the New Zealanders*), кое се состои од *Создавање народи* (*Making Peoples*) (1996) и *Пресоздадениот рај* (*Paradise Reforged*) (2001).

Во 2006 кралицата Елизабета II го прогласила Белич за Офицер на Редот за заслужност на Нов Зеланд за неговите заслуги во историското истражување.

Надворешни врски
----------------

* Мрежно место на Оклендскиот универзитет Архивирано на 11 април 2009 г. (англиски)
* Лична страница при Оклендскиот универзитет Архивирано на 11 април 2009 г. (англиски)

Поврзано
--------

* Историја на Нов Зеланд
* Новозеландска книжевност
* Новозеландски војни

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 54273743
* LCCN: n85265264
* ISNI: 0000 0001 0902 6328
* GND: 138737800
* SUDOC: 030234778
* BNF: cb127590852 (податоци)
* BIBSYS: 90168046
* NLA: 36000500
* CiNii: DA04955402

 |

 |
Приказ на орбитални елементи. Орбиталната рамнина е означена со **P1**.
**Орбитална рамнина** — геометриска рамнина на која лежи орбитата на едно тело кога кружи околу друго. Ја определуваат два чинитела: наклонот (*i*) и должината на искачувачкиот јазол (Ω). За нејзиното геометриско одредување се достатни три неколинеарни точки во просторот. Таков пример е: центарот на потежок објект, центарот на објектот што се врти околу него и центарот на истиот во некој подоцнежен момент.

Сите планети, комети и астероиди во Сончевиот Систем се движат во орбита околу Сонцето. Сите тие орбити меѓусебно речиси се порамнуваат, сочинувајќи зарамнет круг наречен непроменлива рамнина на Сончевиот Систем.

Наклонот на една планета во сончевиот Систем по дефиниција е аголот помеѓу нејзината орбитална рамнина и орбиталната рамнина на Земјата (еклиптиката). Во други случаи, како кога една месечина кружи околу некоја планета, наклонот на орбитата на месечината полесно се определува како аголот помеѓу нејзината орбитална рамнина и екваторот на планетата.

Кај вештачките сателити околу Земјата
-------------------------------------

Кај носечките ракети и вештачките сателити, една орбита се определува токму со орбиталната рамнина, и тоа поеади тоа што би морало да се потроши многу големо количество гориво за да се смени орбиталната рамнина на едно летало. Леталото полесно се справува со други чинители како што се орбиталниот период, занесувањето (ексцентричност) на орбитата и нејзината фаза.

Орбиталните рамнини на вештачките сателити доживуваат колебање поради несферноста на Земјината тежа. Поради ова, орбиталната рамнина на сателитот полека се врти околу Земјата, зависно од нејзиниот агол во однос на екваторот. Кај рамнините под критичен, ова значи дека рамнината ќе го следи Сонцето околу Земјата, образувајќи сонцоусогласена (синхронизирана) орбита.

Лансирниот прозорец (временски период погоден за лансирање) на едно летало се одредува според тоа кога целната орбитална рамнина ќе се пресече со космодромот.

Поврзано
--------

* Орбитални елементи
* Орбитален наклон
* Орбитален период
* Занесување (орбита)

Наводи
------
Ралф Лорен во 1978 год.
**Ралф Лорен** (англ.*Ralph Lauren*, роден во Њујорк на 14 октомври 1939) — американски моден творец. Списанието Форбс (англ.*Forbes*) го класифицира како 158-ми најбогат човек на светот со богатство од 5 милијарди долари а ова автоматски го прави и најбогат моден творец во светот.

Животопис
---------

Ралф Лорен, уметничко име на **Ралф Лифшиц** (*Ralph Lifschitz*), роден е во Бронкс во 1939, во семејство на еврејски емигранти од Белорусија. Уште како дете по часовите на училиште работел за да купи костум. Во 1967 год. го создава својот заштитен знак, **Поло Ралф Лорен** (англ.*Polo Ralph Lauren*), одбирајќи име кое било инспирирано од еден спорт кој се повикува на светот на дискретна елеганција и класичен стил: полото. Во првата своја колекција дебитира со линија на кравати кои веднаш доживуваат успех, и покрај тоа што биле создадени контра тогашните модни трендови, Лорен ги создава широки и рачно изработени, користејќи необични и скапи материјали. Во 1969 год. бил првиот кој отворил свој бутик во стоковната куќа Блумингдејл (англиски|англ.*Bloomingdale*) во Њјурок. Во 1971 год. ја создава првата модна линија за жени со една колекција од кошули со машки стил, воведувајќи го машкиот класичен изглед во женскиот моден стил. Со линијата за жени се раѓа и логото на играчот на поло кој денес е насекаде и претставува заштитен знак на стилот на Ралф Лорен. Следната година Поло Ралф Лорен се проширува и започнува да се занимава и со модни додатоци и обувки.

На почетокот од 1987 год. лекарите утврдуваат дека Ралф Лорен боледува од тумор на мозокот. Во април истата година тој оди на операција на вадење на мозочниот тумор од која добро закрепнува.

Ралф и неговата жена Рики имаат два сина и една ќерка.

Во 2007 год. Ралф Лорен има над 35 бутици низ САД.

Занимливости
------------

Во телевизиската серија Пријатели (англ.*Friends*), во последните две сезони Рејчел работи во компанијата Ралф Лорен.

Надворешни врски
----------------

* Официјално мрежно место на Ралф Лорен
* Биографија на Ралф Лорен Архивирано на 10 јули 2010 г.
* Who's Who of Fashion Designer biography of Ralph Lauren Архивирано на 11 јули 2010 г.
* Ralph Lauren на  Семрежната филмска база на податоци (англиски)

* *Men's Vogue* profile of Ralph Lauren Архивирано на 12 февруари 2008 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 54470621
* LCCN: n88065195
* ISNI: 0000 0001 2101 4725
* GND: 118875116
* SUDOC: 115463003
* BNF: cb15605579r (податоци)
* BIBSYS: 4041065
* ULAN: 500229300
* MusicBrainz: 2e59d801-d364-4ef6-9f8d-02d069251247
* NDL: 00620978
* NKC: xx0064899
* CiNii: DA15632176

 |

 |
Органот за размножување кај цветовите. хибискус
Во биологијата, **орган** претставува анатомско и функционално обединување на две или повеќе ткива, при што едно од ткивата има главна улога. На пример, во мускулите, главно ткиво е мускулното ткиво, но има и други, споредни ткива: нервно, крвно ткиво итн.

Орган е збир од повеќе ткива кои вршат одредена функција.

Органи и нивни функции
----------------------

Срце - орган за крвоток кој е изграден од мускулно, епително, нервно, крвно и жилно ткиво. 
Желудник е изграден од мускулно, слузокожа, нервно и крвно ткиво. Желудникот има улога да ја вари храната. 
Бубрегот е изграден од епително, крвно, сврзно и нервно ткиво. Бубрегот има улога да ги исфрла водата и штетните материи од организмот. 
Мускулите се изградени од мускулно, сврзно, крвно и нервно ткиво и имаат улога во движењето.

  

**Вегетативни органи**

Вегетативни органи се:корен,листот и стеблото

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85095590
* GND: 4043769-3
* BNF: cb12153938j (податоци)

 |

 |